turjo4nis/wikipedia-bn-dump-20250701 huggingface dataset:
গডস্পীড ইউ! ব্ল্যাক এম্পেরর

গডস্পীড ইউ! ব্ল্যাক এম্পেরর  (ইংরেজি: Godspeed You! Black Emperor; সংক্ষেপে GY!BE কিংবা GYBE) হলো একটি কানাডিয়ান পোস্ট রক এক্সপেরিমেন্টাল মিউজিক দল যা ১৯৯৪ সালে মন্ট্রিঅল, কেবেক এ গঠিত হয়েছিল। ১৯৯৭ সালে দলটি তাদের প্রথম অ্যালবাম F♯ A♯ ∞ (উচ্চারিত:এফ শার্প এ শার্প ইনফিনিটি) প্রকাশ করে। দলটির দ্বিতীয় অ্যালবাম লিফ্ট ইওর স্কিনি ফিস্টস লাইক এন্টেনাস টু হ্যাভেন  ২০০০ সালে প্রকাশ পায়, যা সমালোচকদের দুর্দান্ত প্রশংসা পেয়েছে এবং দশকের সেরা অ্যালবামগুলির একটি হিসাবে নামকরণ হয়েছে।

২০০৩ সালে দলটি অনির্দিষ্ট কালের জন্য বিরতীতে যায়, এবং ২০১০ সালে আবারো ফিরে আসে। পুনঃগঠন এর পর থেকে দলটি আরও চারটি অ্যালবাম প্রকাশ করেছে।

সদস্যরা

বর্তমান 
<div class="left">
 এফরিম মেনাক - গিটার, টেপ লুপ, কীবোর্ড (১৯৯৪-২০০৩, ২০১০-বর্তমান)
 মাউরো পেজেন্টে - বেস গিটার (১৯৯৪-২০০৩, ২০১০-বর্তমান)
 মাইক মোয়া - গিটার (১৯৯৪-১৯৯৮, ২০১০-বর্তমান)
 থিয়েরি আমার - ডাবল বাস, বাস গিটার (১৯৯৭-২০০৩, ২০১০-বর্তমান)
 ডেভিড ব্রায়ান্ট - গিটার, টেপ লুপ (১৯৯৭-২০০৩, ২০১০-বর্তমান)
 এইডেন গার্ট - ড্রামস, পার্কাসশন (১৯৯৭-২০০৩, ২০১০-বর্তমান)
 সোফি ট্রুডো - বেহালা (১৯৯৭-২০০৩, ২০১০-বর্তমান)
 কার্ল লেমিউক্স - ফিল্ম প্রোজেকশন (২০১০ – বর্তমান)
 টিমোথি হার্জোগ - ড্রামস, পার্কাশন (২০১২-বর্তমান)
 ফিলিপ লিওনার্ড - ফিল্ম প্রোজেকশন (২০১৫ – বর্তমান)

প্রাক্তন 

 জন লিটলফেয়ার - ফিল্ম প্রোজেকশন (১৯৯৪ - ২০০০)
 থিয়া প্র্যাট - ফ্রেঞ্চ হর্ন (একধরণের বাদ্যযন্ত্র) (১৯৯৫ - ১৯৯৭)
 ব্রুস কাওড্রন - ড্রামস, পার্কাশন (১৯৯৭-২০০৩, ২০১০-২০১২)
 নরসোলা জনসন - সেলো (একধরণের বাদ্যযন্ত্র) (১৯৯৭ - ২০০৩)
 গ্রেসন ওয়াকার - অ্যাকর্ডিয়ন (একধরণের বাদ্যযন্ত্র) (১৯৯৭)
 রজার টেলিয়ার-ক্রেগ - গিটার (১৯৯৮ - ২০০৩)
 জেমস চাউ - কীবোর্ডস, হার্পসাইকর্ড (একধরণের বাদ্যযন্ত্র), গিটার (২০০০)
 পিটার হ্যারি হিল - ব্যাগ পাইপস (একধরণের বাদ্যযন্ত্র) (২০০০)
 ফ্লাফি এরস্কাইন - ফিল্ম প্রোজেকশন (২০০০ - ২০০৩)

চিত্রশালা

ডিসকোগ্রাফি 

 F♯ A♯ ∞ (উচ্চারিত: এফ-শার্প-এ-শার্প-ইনফিনিটি; ১৯৯৭)
লিফ্ট ইওর স্কিনি ফিস্টস লাইক এন্টেনাস টু হ্যাভেন  (২০০০)
ইয়ানকুই ইউ.এক্স.ও. (Yanqui U.X.O.; ২০০২)
'আলেলুইয়া! ডোন্ট বেন্ড! আসেন্ড! ('Allelujah! Don't Bend! Ascend!; ২০১২)
'এসান্ডার, সুইট অ্যান্ড আদার ডিস্ট্রেস (Asunder, Sweet and Other Distress; ২০১৫)
লুসিফেরিয়ান টাওয়ারস (২০১৭)
গ_ড'স পি এট স্টেট'স এন্ড! (G_d’s Pee AT STATE’S END!; ২০২১)

তথ্যসূত্র 

পোস্ট-রক দল
রক সঙ্গীত দল
সঙ্গীত দল
কানাডীয় সঙ্গীত দল
১৯৯৪-এ প্রতিষ্ঠিত
রক সঙ্গীত জোড়
কর্পোরেশন-বিরোধী আন্দোলন কর্মকাণ্ড
টেলস অফ থ্রি প্ল্যানেটস

টেলস অফ থ্রি প্ল্যানেটস (ইংরেজি: Tales of Three Planets; অনুবাদ: তিন গ্রহের কাহিনি) হল মার্কিন লেখক এডগার রাইস বারোজ লিখিত ছোটোগল্পের একটি মরণোত্তর সংকলন। বইটির ভূমিকা রচনা করেন রিচার্ড এ. লুপফ এবং অলংকরণ করেন রয় জি. ক্রেনকেল। ১৯৬৪ সালে ক্যানাভেরাল প্রেস থেকে বইটি প্রথম প্রকাশিত হয় এবং তারপর মাত্র একবারই এটির পুনর্মুদ্রণ হয়েছিল।

এই বইটিতে বারোজের লেখা চারটি নভেলেট সংকলিত হয়েছে। এগুলির একটির প্রেক্ষাপট পৃথিবী, দু’টির প্রেক্ষাপট "দূরতম নক্ষত্রেরও ওপারে" অবস্থিত পোলোডা গ্রহ এবং একটির প্রেক্ষাপট শুক্র গ্রহ। "দ্য রেজারেকশন অফ জিম্বার-জ" ও "বিয়ন্ড দ্য ফারদেস্ট স্টার" নভেলেট দু’টি ইতিপূর্বে সাময়িকপত্রে প্রকাশিত হয়েছিল। প্রথমটি প্রকাশিত হয় আর্গোসি উইকলি পত্রিকার ২০ ফেব্রুয়ারি ১৯৩৭ সংখ্যায় এবং দ্বিতীয় প্রকাশিত হয় ব্লু বুক পত্রিকার জানুয়ারি ১৯৪২ সংখ্যায়। অন্য দু’টি নভেলেট এই সংকলনেই প্রথম প্রকাশিত হয়।

বিষয়বস্তু
"ভূমিকা" (রিচার্ড এ. লুপফ)
"দ্য রেজারেকশন অফ জিম্বার-জ" (১৯৩৭)
"বিয়ন্ড দ্য ফারদেস্ট স্টার" (১৯৪২)
"ট্যানগোর রিটার্নস" (১৯৬৪)
"দ্য উইজার্ড অফ ভেনাস" (১৯৪১)

বহিঃসংযোগ
ERBzine C.H.A.S.E.R ENCYCLOPEDIA entry for Resurrection of Jimber-Jaw
ERBzine C.H.A.S.E.R ENCYCLOPEDIA entry for Beyond the Farthest Star
ERBzine C.H.A.S.E.R ENCYCLOPEDIA entry for Wizard of Venus

 Fantastic Fiction entry

১৯৬৪-এর ছোটোগল্প সংকলন
কল্পবিজ্ঞান ছোটোগল্প সংকলন
ফ্যান্টাসি ছোটোগল্প সংকলন
এডগার রাইস বারোজের ছোটোগল্প সংকলন
অ্যাপোলো ১৪

অ্যাপোলো ১৪ (৩১ জানুয়ারী ১৯৭১ - ৯ ফেব্রুয়ারি ১৯৭১) হলো মার্কিন যুক্তরাষ্ট্রের অ্যাপোলো মহাকাশ অভিযান কর্মসূচির অন্তর্ভুক্ত অষ্টম ও চাঁদে অবতরণকারী তৃতীয় মহাকাশ অভিযাত্রা যাতে নভোচারীরা সরাসরি অংশ গ্রহণ করে এবং তা প্রথমবারের মতো চন্দ্রের উচ্চভূমিতে অবতরণ করেছিল। এটি ছিলো চাঁদে বৈজ্ঞানিক আগ্রহের সুনির্দিষ্ট জায়গাগুলিতে অবতরণকারী "এইচ মিশনগুলির" সর্বশেষ অভিযান, যা চাঁদে দুটি বহির্মুখী ক্রিয়াকলাপ সম্পাদনের জন্য সেখানে দুইদিন অবস্থান করে।

অভিযাত্রী ও নিয়ন্ত্রণকারী কর্তৃপক্ষ 
অ্যাপোলো ১৪-এর মিশনের কমান্ডার অ্যালান শেফার্ড ছিলেন মূল মারকারী সেভেন নভোচারীদের একজন যিনি প্রথম আমেরিকান হিসাবে ১৯৬১ সালের ৫ মে মহাশূণ্যে গমন করেন। অ্যাপোলো ১৪-তে করে যাত্রা করার সময় ৪৭ বছর বয়সী শেফার্ড ছিলেন সবচেয়ে বয়স্ক মার্কিন নভোচারী ছিলেন এবং তিনি চাঁদে পদচারীর ক্ষেত্রেও সবচেয়ে বয়স্ক ব্যক্তি।

তথ্যসূত্র

গ্রন্থপঞ্জি

বহিঃসংযোগ 

মার্কিন মহাকাশযান
অ্যাপোলো কর্মসূচির অন্তর্গত অভিযান
চাঁদের যাওয়ার মিশন
লুনার মানুষের মহাকাশ যাত্রা
১৯৭১-এ উৎক্ষিপ্ত মহাকাশযান
১৯৭১-এ মার্কিন যুক্তরাষ্ট্র
নমুনা প্রত্যানয়ন অভিযান
চাঁদে অবতরণ
সোফি ট্রুডো

সোফি ট্রুডো () একজন কানাডীয় সংগীতশিল্পী। তিনি গডস্পিড ইউ! ব্ল্যাক এম্পেরর এর বর্তমান সদস্য ও বেহালাবাদক হিসাবে সর্বাধিক পরিচিত। তিনি ১৯৯৯ সালে প্রতিষ্ঠিত পোস্ট-রক দল দ্য সিলভার মাউন্ট জায়ন মেমোরিয়াল অর্কেস্ট্রা -এর সহ-প্রতিষ্ঠাতা। তিনি ভ্যালি অফ দ্য জায়ান্টস এবং দ্য মাইল এন্ড লেডিজ স্ট্রিং অক্সিলিয়ারি সহ আরও কয়েকটি সঙ্গীতদলের সাথে যুক্ত।

তথ্যসূত্র 

জীবিত ব্যক্তি
কানাডীয় রক গায়ক
কানাডীয় রক বেহালাবাদক
মন্ট্রিয়লের গায়ক
২১শ শতাব্দীর বেহালাবাদক
নারী বেহালাবাদক
কানাডীয় বেহালাবাদক
রক সঙ্গীতশিল্পী
গায়িকা
গডস্পীড ইউ! ব্ল্যাক এম্পেরর সদস্য
সেলিম আল দীন লোকনাট্য পদক

সেলিম আল দীন লোকনাট্য পদক বাংলাদেশের রাজশাহীর পুঠিয়া থিয়েটার ও কেন্দ্রীয় বাংলাদেশ গ্রাম থিয়েটার এর উদ্যোগে ২০১৫ইং সালে প্রবর্তিত হয়। সংস্কৃতি কর্মীদের অনুপ্রাণিত করার জন্য তাদের কর্মের স্বীকৃতিস্বরুপ প্রতি বছর এ পুরস্কার দেয়া হয়।

বিজয়ীদের তালিকা

২০১৫
 আলী আফরোজ পিনু
 তাজুল ইসলাম

২০১৬
 রাইসুল ইসলাম আসাদ
 আসাদুল্লাহ ফারাজী
 রবিউল ইসলাম দুখু

২০১৭
 হাসান আজিজুল হক

২০১৮
 শিমূল ইউসুফ
 আমিনুর রহমান মানিক
 কাঙ্গালিনী সুফিয়া

২০২১
 পীযুষ বন্দ্যোপাধ্যায়
 রতন দাস

২০২২
 আফজাল হোসেন
 আমিরুল ইসলাম

২০২৩
 অধ্যাপক লুৎফর রহমান

তথ্যসূত্র 

 পুরস্কার
 বাংলাদেশের পুরস্কার
সেলিম আল দীনের স্মারক
লালমনিরহাট নেছারিয়া কামিল মাদ্রাসা

লালমনিরহাট নেছারিয়া কামিল মাদ্রাসা রংপুর বিভাগের লালমনিরহাট জেলার সদর উপজেলার একটি আলিয়া মাদ্রাসা। মাদ্রাসাটি ইসলামি আরবি বিশ্ববিদ্যালয়ের অন্তর্ভুক্ত একটি কামিল (মাস্টার্স)  মাদ্রাসা। মাদ্রাসাটি দাখিল ও আলিম স্তরে বাংলাদেশ মাদ্রাসা শিক্ষা বোর্ডের আওতাধীন রয়েছে।

ইতিহাস

মাদ্রাসাটি ১-১-১৯৬৫ সালে শুরু হয়। এখানে দাখিল, আলিম,ফাযিল ও কামিল হাদিস বিভাগ চালু আছে। দাখিল ও আলিম স্তরে বিজ্ঞান বিভাগ আছে। বাংলাদেশের  ঐতিহ্যবাহী লালমনিরহাট নেছারীয়া কামিল মাদ্রাসাটি মরহুম আব্দুর নাছীর (পীর সাহেব) এর অনুমতিক্রমে ১৯৬৫ সালে তার মুরিদ আজগর আলী প্রতিষ্ঠা করেন। প্রতিষ্ঠার পর থেকেই অত্যন্ত সুনামের সাথে পরিচালিত হয়ে আসিতেছে। এখানে অনেক দূর দূরান্ত থেকে ছাত্ররা এসে পড়াশুনা করে। মাদ্রাসায় স্কাউটসহ সাংস্কৃতিক কর্ম চালু আছে। শিক্ষার্থীদের শারিরীক ও মানসিক বিকাশের জন্য শরীয়ত সম্মত খেলাধুলা ও সাহিত্য-সাংস্কৃতিক কার্যক্রমসহ নানামূখী কর্মসূচি পালন করা হয়।

পোশাক

ছেলেদের সাদা পায়জামা, সাদা পাঞ্জাবি এবং সাদা টুপি। তবে ছারছিনা দারুসসুন্নাত কামিল মাদ্রাসা এর পোশাকের অনুকরণে পাঞ্জাবি নেসফো সাক বা হাঁটুর নিচ থেকে পরা হয়।

অবকাঠামো

এখানে ৪টি ভবন আছে, তন্মধ্যে চারতলা ভবন ২টি। মসজিদ দোতলা। মাদ্রাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রীদের নামাজ ঘর ও কমরুম রয়েছে।

তথ্যসূত্র

১৯৬৫-এ প্রতিষ্ঠিত শিক্ষাপ্রতিষ্ঠান
লালমনিরহাট জেলার শিক্ষাপ্রতিষ্ঠান
লালমনিরহাট জেলার আলিয়া মাদ্রাসা
১৯৬৫-এ পূর্ব পাকিস্তানে প্রতিষ্ঠিত
বাংলাদেশের কামিল মাদ্রাসা
নেছারিয়া আলিয়া মাদ্রাসা
রানা প্লাজা (চলচ্চিত্র)

রানা প্লাজা হলো অ-মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন নজরুল ইসলাম খান এবং এম এ মাল্টিমিডিয়া হাউজের ব্যানারে প্রযোজনা করেছেন শামীমা আক্তার। ২০১৩ সালে সাভারের রানা প্লাজা ধসের ১৭ দিন পর ধ্বংসস্তূপ থেকে পোশাককর্মী রেশমাকে উদ্ধারের ঘটনা নিয়ে নির্মিত হয় চলচ্চিত্রটি। এতে রেশমা চরিত্রে অভিনয় করেছেন পরিমনি এবং তার বিপরীতে টিটু চরিত্রে অভিনয় করেছেন সাইমন সাদিক।

কাহিনি সংক্ষেপ 
গ্রামের এক দরিদ্র পরিবারের মেয়ে রেশমা। তাঁকে ভালোবাসে প্রতিবেশী যুবক টিটু। কিন্তু টিটু তাদের চেয়ে অবস্থাপন্ন বলে তার প্রস্তাবে সায় দিতে চায় না রেশমা। টিটুও হাল ছাড়ার পাত্র নয়। এক দুর্ঘটনায় টিটু রেশমাকে উদ্ধার করে। তখন রেশমা সাড়া দেয় তার প্রস্তাবে।

এর কিছুদিন পর বিয়ে করে টিটু ও রেশমা। তারা ঢাকায় চলে আসে। তখন এক দুর্ঘটনায় আহত হয়ে কর্মক্ষমতা হারিয়ে ফেলে টিটু। পরিবারের দায়িত্ব মাথায় তুলে নিয়ে রেশমা যোগ দেয় এক পোশাক কারখানায়। রেশমার চাকরিতে যোগদানের ব্যাপারটি সহজে মেনে নিতে পারে না পুরুষশাসিত সমাজ। এ নিয়ে নানা জটিলতার মধ্যে ঘটে যায় রানা প্লাজার দুর্ঘটনা।

অভিনয়
 সাইমন সাদিক - টিটু
 পরিমনি - রেশমা বেগম
 আবুল হায়াত
 মিজু আহমেদ
 কাবিলা
 হাবিব খান
 শিরিন আলম

নির্মাণ 
২০১৪ সালের জানুয়ারিতে চলচ্চিত্রটি নির্মাণ কাজ শুরু হয়।

নিষেধাজ্ঞা 
প্রায় আট মাস সেন্সর বোর্ডে আটকে থাকার পর হাইকোর্টের রায় নিয়ে ১১ জুলাই ২০১৫ সালে ছবিটি ছাড়পত্র পায়। এরপর ছবির মুক্তির দিনক্ষণ ঠিক হয় ২০১৫ সালের ৪ সেপ্টেম্বর। তবে গার্মেন্ট মালিক লীগের রিট আবেদনের প্রেক্ষিতে ২৪ আগস্ট রানা প্লাজা ধসের ঘটনা নিয়ে নির্মিত এই চলচ্চিত্রটির প্রদর্শনী ও সম্প্রচারে ছয় মাসের নিষেধাজ্ঞা আরোপ করে উচ্চ আদালত। এরপর ২০১৫ সালের ৬ সেপ্টেম্বর চলচ্চিত্রটি প্রদর্শনী ও সম্প্রচারে উচ্চ আদালতের দেওয়া ছয় মাসের নিষেধাজ্ঞা খারিজ করে দেন সুপ্রিম কোর্টের আপিল বিভাগ। পরে নিষেধাজ্ঞা উঠে যাওয়ায় ছবিটি ১১ সেপ্টেম্বর মুক্তি দেয়ার প্রস্তুতি নেয় ছবিটির প্রযোজক ও পরিচালক। কিন্তু এর আগেই ১০ সেপ্টেম্বর আবারো নিষেধাজ্ঞার মুখে পড়ে ছবিটি।

২০১৬ সালের ৫ জানুয়ারি ‘রানা প্লাজা’ প্রদর্শনের ওপর আবার নিষেধাজ্ঞা দেয় বাংলাদেশ সরকার। সরকারের তথ্য বিবরণীতে বলা হয়ে "সেন্সর আপিল কমিটি কর্তৃক জনসম্মুখে প্রদর্শনের উপযোগী নয় বলে বিবেচিত হওয়ায় চলচ্চিত্রটি সেন্সর সনদ বিহীন ঘোষণা করা হয়েছে"। ২০২১ অনুসারে চলচ্চিত্রটি এখনো মুক্তি পায়নি।

তথ্যসূত্র

বাংলা ভাষার চলচ্চিত্র
বাংলাদেশী চলচ্চিত্র
খোশবাগ

খোশবাগ (এছাড়াও খোসবাগ; আক্ষরিক অর্থে "সুখের বাগান বা আনন্দ উদ্যান") হলো ভারতের পশ্চিমবঙ্গের মুশির্দাবাদে ভাগীরথী নদীর পশ্চিম তীরের প্রায় এক মাইল দূরে অবস্থিত বাংলার নবাবদের কবরস্থানের বাগান।
খোশবাগে আফশার রাজবংশের বাংলার নবাব ও তাদের পরিবারের সদস্যদের কবরস্থান, অন্যদিকে জাফরাগঞ্জ সমাধিক্ষেত্রে নাজাফি রাজবংশের মীর জাফর থেকে শুরু করে পরবর্তী নবাব ও তাদের পরিবারের কবর রয়েছে।
খোশবাগ নবাব সিরাজউদ্দৌলা, তার স্ত্রী বেগম লুৎফুন্নেসা, নবাব আলীবর্দি খান ও তার মায়ের কবরস্থান বা বিশ্রামস্থল।

ইতিহাস

কবরস্থানের বাগানটি বাংলার প্রথম নবাব নবাব আলীবর্দি খান নির্মাণ করেন। এটি প্রাচীরযুক্ত বেড়া নিয়ে গঠিত। বাইরের দেয়ালে মাস্কেট্রির জন্য গর্ত লুপ করা ছিল এবং অষ্টভুজ দুর্গ দুপাশে ছিল। বাগানটিতে  সিরাজউদ্দৌলা, আলীবর্দি খানসহ তাদের পরিবারের মোট ৩৪ সদস্যের কবর রয়েছে।  

১৭৫৭ সালে পলাশীর যুদ্ধে নবাব সিরাজউদ্দৌলার মৃত্যুর পর তার স্ত্রী লুৎফুন্নেসা বেগম মীর জাফরের 
হারেমে যোগ দিতে অস্বীকার করেন এবং ঢাকায় পালিয়ে আসেন। পরে তিনি মুশির্দাবাদ ফিরে আসেন, এবং কথিত আছে যে তিনি খোশবাগে সিরাজের কবর ও ১০৮ ধরনের গোলাপের যত্ন নিয়ে থাকতেন যা বেশ কয়েক বছর ধরে একসময় বাগানে ফুটেছিল। তিনি খোশবাগের রক্ষণাবেক্ষণের জন্য ১,০০০ ভারতীয় রুপি ব্যয় করেছিলেন বলে অভিযোগ করা হয় এবং তার মৃত্যুর পরে ১৭৯০ সালে, তাকে তার স্বামী নবাব সিরাজউদ্দৌলার কবরের কাছে সমাধিস্থ করা হয়।

বাগানটি  ভূমির ওপর অবস্থিত এবং   লম্বা প্রাচীর দ্বারা পরিবেষ্টিত।

চিত্রশালা

তথ্যসূত্র

বহিঃসংযোগ 
 

মুর্শিদাবাদের দর্শনীয় স্থান
ভারতের কবরস্থান
আদমির মেহমেদি

আদমির মেহমেদি (; জন্ম: ১৬ মার্চ ১৯৯১) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ভিএফএল ভলফসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৬ সালে, আদমির সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৭৪ ম্যাচে ১০টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৪) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।

প্রারম্ভিক জীবন 
আদমির মেহমেদি ১৯৯১ সালের ১৬ই মার্চ তারিখে সুইজারল্যান্ডের গস্তিভারে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি আলবেনীয় বংশোদ্ভূত।

তথ্যসূত্র

বহিঃসংযোগ 
 
 
 
 
 
 
 
 
 

১৯৯১-এ জন্ম
জীবিত ব্যক্তি
সুইজারল্যান্ডীয় ফুটবলার
ফুটবল ক্লাব দিনামো কিয়েভের খেলোয়াড়
স্পোর্টস ক্লাব ফ্রাইবুর্গের খেলোয়াড়
বায়ার ০৪ লেভারকুজেনের খেলোয়াড়
সুইজারল্যান্ডের আন্তর্জাতিক ফুটবলার
ভিএফএল ভলফসবুর্গের খেলোয়াড়
উয়েফা ইউরো ২০১৬-এর খেলোয়াড়
২০১৪ ফিফা বিশ্বকাপের খেলোয়াড়
২০১২ গ্রীষ্মকালীন অলিম্পিকের ফুটবলার
উয়েফা ইউরো ২০২০-এর খেলোয়াড়
বুন্দেসলিগার খেলোয়াড়
ফুটবল ফরোয়ার্ড
সুইস সুপার লিগের খেলোয়াড়
ইউক্রেনীয় প্রিমিয়ার লিগের খেলোয়াড়
ইউক্রেনে প্রবাসী ফুটবলার
জার্মানিতে প্রবাসী ফুটবলার
উত্তর মেসিডোনিয়ায় আলবেনীয়
২০১২ গ্রীষ্মকালীন অলিম্পিকের প্রতিযোগী
২১শ শতাব্দীর সুইজারল্যান্ডীয় ব্যক্তি
আন্তালিয়াস্পোরের খেলোয়াড়
সুপার লিগের খেলোয়াড়
পুরুষ ফুটবল ফরোয়ার্ড
সুইজারল্যান্ডের আন্তর্জাতিক যুব ফুটবলার
সুইজারল্যান্ডের অনূর্ধ্ব-২১ আন্তর্জাতিক ফুটবলার
২০২১ আইএসএসএফ বিশ্বকাপ

২০২১ আইএসএসএফ বিশ্বকাপ আন্তর্জাতিক শ্যুটিং স্পোর্ট ফেডারেশন দ্বারা পরিচালিত অলিম্পিক শুটিং বিভাগগুলির আইএসএসএফ বিশ্বকাপের বার্ষিক সংস্করণ।

পুরুষদের ফলাফল

রাইফেল বিভাগ

পিস্তল প্রতিযোগিতা

শটগান ইভেন্ট

পদক তালিকা 
সম্মিলিত পদক তালিকা

তথ্যসূত্র

আইএসএসএফ বিশ্বকাপ
২০২১-এ শুটিং
অস্থায়ী সরকার

অস্থায়ী সরকার যাকে জরুরী সরকার, অন্তর্বর্তী সরকার বা অন্তর্বর্তীকালীন সরকার-ও বলা হয়, একটি জরুরি সরকার কর্তৃপক্ষ যা সাধারণত নতুন জাতির ক্ষেত্রে বা পূর্ববর্তী শাসকের পতনের পরে রাজনৈতিক কাজ পরিচালনার জন্য গঠিত হয় । অস্থায়ী সরকার সাধারণত নাগরিক বা বিদেশীদের দ্বারা যুদ্ধের সময় অথবা পরে নিযুক্ত হয় এবং প্রায়শই উত্থিত হয়।

অস্থায়ী সরকার নিয়মিত রাজনৈতিক প্রক্রিয়া অব্যহত রাখে যতক্ষণ না একটি নতুন সরকার নিযুক্ত হয় এবং যা সাধারণত একটি নির্বাচনের মাধ্যমে হয়। তারা পরবর্তী সরকারের জন্য আইনি কাঠামো, মানবাধিকার এবং রাজনৈতিক স্বাধীনতা সম্পর্কিত নির্দেশিকা, অর্থনীতির কাঠামো, সরকারী প্রতিষ্ঠান এবং আন্তর্জাতিক সারিবদ্ধকরণ সংজ্ঞায়িত করতে জড়িত থাকতে পারে। 

ইয়োসি শেইন এবং জুয়ান জে লিন্জের মতে, অস্থায়ী সরকারগুলিকে চারটি দলে শ্রেণিবদ্ধ করা যেতে পারে:

তথ্যসূত্র 

 
সরকার
ইন্ডিয়ান ইনস্টিটিউট অব ইনফরমেশন টেকনোলজি, কল্যাণী

ইন্ডিয়ান ইনফরমেশন টেকনোলজি ইনস্টিটিউট, কল্যাণী (আইআইআইটি কল্যাণী) একটি ভারতীয় তথ্যপ্রযুক্তি শিক্ষা প্রতিষ্ঠান যা পশ্চিমবঙ্গের কল্যাণীতে অবস্থিত। শিক্ষা প্রতিষ্ঠানটি সরকারী বেসরকারী অংশীদারি (এন-পিপিপি) মানদন্ড ব্যবহার করে ভারত সরকারের কেন্দ্রীয় মানবসম্পদ উন্নয়ন মন্ত্রক তথা বর্তমানে কেন্দ্রীয় শিক্ষা মন্ত্রক, পশ্চিমবঙ্গ সরকার এবং শিল্প অংশীদার (কোল ইন্ডিয়া এবং রোল্টা) কর্তৃক প্রতিষ্ঠিত হয়েছিল। জেইই মেইনে প্রাপ্ত নম্বরের ভিত্তিতে আইআইআইটি কল্যাণীতে ভর্তিচ্ছুদের ভর্তি করা হয়। আইআইআইটি আইনের আওতায় ২০১৭ সালের মার্চ মাসে মন্ত্রিপরিষদ কর্তৃক আইআইআইটি কল্যাণীকে ইনস্টিটিউট অফ ন্যাশনাল ইম্পরটেন্ট (আইএনআই) বা রাষ্ট্রীয় মহত্বের প্রতিষ্ঠান মর্যাদা প্রদান হয়। প্রতিষ্ঠানটি আইআইআইটি কল্যাণীর পরিচালনা পর্ষদ পরিচালনা করেন, যার সদস্যদের মধ্যে ভারত সরকার (এমএইচআরডি), পশ্চিমবঙ্গ সরকারের প্রতিনিধি, শিল্প অংশীদার এবং একাডেমিয়া, শিল্প ও নাগরিক সমাজের বিশিষ্ট ব্যক্তিরা অন্তর্ভুক্ত রয়েছে। বীরেন্দ্র কুমার তেওয়ারি (পরিচালক, আইআইটি খড়গপুর) আইআইআইটি কল্যাণীর মেন্টর-পরিচালক এবং আইআইটি খড়গপুর এটির মেন্টর ইনস্টিটিউট। ২০২০ সালের ১৬ ডিসেম্বর প্রফেসর ড. সান্তনু চট্টোপাধ্যায় ইনস্টিটিউটের পরিচালক হিসাবে দায়িত্ব গ্রহণ করেছেন।

ইতিহাস 
জেআইএস কলেজ অফ ইঞ্জিনিয়ারিংয়ে অবস্থিত অস্থায়ী ক্যাম্পাস থেকে আইআইইএসটি শিবপুরের সহায়তায়, জুলাই ২০১৪ এর প্রথম সপ্তাহ থেকে ক্লাস শুরু হয়। ১৯ আগস্ট ২০১৪ সালে আইআইইএসটি শিবপুরের পরিচালক ও প্রাক্তন পরামর্শদাতা পরিচালক অজয় কুমার রায় প্রতিষ্ঠানটির আনুষ্ঠানিক উদ্বোধন করেন। ২০১৭ সালে আইআইটি খড়গপুরকে এটির পরামর্শদাতা নিয়োগ করা হয় এবং এরপর থেকে প্রতিষ্ঠানটি ওয়েবেল আইটি পার্কের ট্রানজিট ক্যাম্পাস থেকে কাজ করে আসছে।

ক্যাম্পাস 
৩০শে জুন, ২০১৫ সালে মুখ্যমন্ত্রী, মমতা বন্দ্যোপাধ্যায় কল্যাণীতে ভারতীয় তথ্য প্রযুক্তি ইনস্টিটিউট (আইআইআইটি) ক্যাম্পাসের ভিত্তি প্রস্তর স্থাপন করেছিলেন। ক্যাম্পাসটি কল্যাণী শহরের উপকণ্ঠে কল্যাণী এক্সপ্রেসওয়েতে ৫০ একর জায়গায় নির্মিত হবে।

তথ্যসূত্র

বহিঃসংযোগ 
 

২০১৪-এ প্রতিষ্ঠিত শিক্ষাপ্রতিষ্ঠান
নদিয়া জেলার বিশ্ববিদ্যালয় ও কলেজ
২০১৪-এ পশ্চিমবঙ্গে প্রতিষ্ঠিত
মাইক মোয়া

মাইক মোয়া একজন কানাডীয় রক সংগীতশিল্পী, যিনি পোস্ট-রক ব্যান্ডগডস্পিড ইউ! ব্ল্যাক এম্পেরর এর অন্যতম প্রতিষ্ঠাতা ও বর্তমান সদস্য। ১৯৯৮ সালে তিনি তাঁর অন্যান্য ব্যান্ড মোলাসেস, ফায়ার টু ফ্লেমস এবং হার্শটা-তে মনোনিবেশ করার জন্য ব্যান্ডটি ছেড়ে যান, তবে ২০১০ সালে পুনর্মিলনকালে তিনি এই ব্যান্ডটিতে পুনরায় যোগদান করেছিলেন। তিনি তাঁর সঙ্গী মারিয়া হিনজে ও তাদের পরিবারের সাথে বার্লিন ও মন্ট্রিয়লের মাঝামাঝি বসবাস করছেন।

তথ্যসূত্র 

জীবিত ব্যক্তি
গডস্পীড ইউ! ব্ল্যাক এম্পেরর সদস্য
কানাডীয় রক গিটারবাদক
কানাডীয় পুরুষ গিটারবাদক
মন্ট্রিয়লের সঙ্গীতজ্ঞ
১৯৬৯-এ জন্ম
আলিশা পানওয়ার

আলিশা পানওয়ার হলেন একজন ভারতীয় অভিনেত্রী। তিনি কালার্স টিভির থ্রিলার ধারাবাহিক ইশক ম্যায় মারজাভা তে অভিনয়ের জন্য পরিচিত।  তাকে সর্বশেষ দেখা গিয়েছে স্টার ভারত -এর মেরি গুড়িয়াতে ।

প্রথম জীবন 
হিমাচল প্রদেশের সিমলাতে তার বাড়ি। তার মা অনিতা পানওয়ার চ্যাপস্লি স্কুল সিমলার শিক্ষক এবং তার বাবা দীনেশ পানওয়ার একজন আইনজীবী।

তিনি ২০০৮ সালে ডিডি ন্যাশনাল -এর নাচে গায়েঁ ধুম মাচায়ে তে অংশ নিয়েছিলেন । ২০১২ সালে তিনি সিমলা কুইনের খেতাব পেয়েছিলেন।

পেশা 
তিনি তার অভিনয় জীবন শুরু করেছিলেন ২০১২ সালে আক্কাদ বাক্কদ বম্বে বো চলচ্চিত্র দিয়ে। ২০১৫ সালে বেগুসারাই ধারাবাহিকে নাজমা চরিত্রে অভিনয়ের মাধ্যমে তিনি টেলিভিশনে আত্মপ্রকাশ করেন। ২০১৬ সালে তিনি থাপকি প্যায়ার কিতে অদিতির ভূমিকায় অভিনয় করেছিলেন।  তিনি জামাই রাজা এবং রিসতো কি সওদাগর - বাজিগারে ও কাজ করেছেন ।২০১৭ থেকে ২০১৯ সাল পর্যন্ত তিনি ইশক ম্যায় মারজাভা তে আরোহি কাশ্যপ ও তারা রায়চন্দের ভূমিকায় অভিনয় করেছিলেন।  তার পরবর্তী কাজ ছিল স্টার ভারত এর মেরি গুড়িয়া ।

চলচ্চিত্রের তালিকা

টেলিভিশন

বিশেষ উপস্থিতি

সঙ্গীত ভিডিও

পুরস্কার এবং মনোনয়ন

তথ্যসূত্র

বহিঃসংযোগ 
 
 
 
 

জীবিত ব্যক্তি
১৯৯৬-এ জন্ম
ভারতীয় টেলিভিশন অভিনেত্রী
হিমাচল প্রদেশের অভিনেত্রী
২১শ শতাব্দীর ভারতীয় অভিনেত্রী
এফরিম মেনাক

এফরিম ম্যানুয়েল মেনাক (জন্ম: ৪ নভেম্বর ১৯৭০) একজন কানাডীয় সংগীতশিল্পী, যিনি মন্ট্রিয়ল-ভিত্তিক বেশ কয়েকটি ব্যান্ডের সাথে জড়িত, বিশেষত পোস্ট-রক ব্যান্ড গডস্পিড ইউ! ব্ল্যাক এম্পেরর এবং দী সিলভার মাউন্ট জিওন মেমোরিয়াল অর্কেস্ট্রা। মেনাক একজন রেকর্ড প্রযোজক এবং প্রকৌশলী, তিনি নিয়মিত দেশ-বিদেশের সঙ্গীতজ্ঞদের সাথে কাজ করে থাকেন।

তথ্যসূত্র 

১৯৭০-এ জন্ম
জীবিত ব্যক্তি
গডস্পীড ইউ! ব্ল্যাক এম্পেরর সদস্য
কানাডীয় রক গায়ক
মন্ট্রিয়লের সঙ্গীতজ্ঞ
কানাডীয় নৈরাজ্যবাদী
ইহুদি কানাডীয় সঙ্গীতজ্ঞ
২১শ শতাব্দীর কানাডীয় গিটারবাদক
২১শ শতাব্দীর কানাডীয় সঙ্গীতশিল্পী
চপলাকান্ত ভট্টাচার্য

চপলাকান্ত ভট্টাচার্য  () (১৬ জানুয়ারি ১৯০১  -  ১৬ জানুয়ারি  ১৯৮৯) ছিলেন খ্যাতনামা সাংবাদিক ও স্বাধীনতা সংগ্রামী। জাতীয় কংগ্রেসের সদস্য ও স্বাধীন ভারতের লোকসভার সদস্য ছিলেন তিনি।

জন্ম ও প্রারম্ভিক জীবন
চপলাকান্ত ভট্টাচার্যের জন্ম ১৯০১ খ্রিস্টাব্দের ১৬ জানুয়ারি ব্রিটিশ ভারতের অবিভক্ত বাংলার কলকাতার শ্যামপুকুরে। আদি নিবাস ছিল অধুনা বাংলাদেশের গোপালগঞ্জেরকোটালিপাড়ায়। উত্তর 
কলকাতার পণ্ডিত শিবরাম শিরোমণির টোলে সংস্কৃতের পাঠ নেন। পরে ১৯১৭ খ্রিস্টাব্দে সারদাচরণ আর্য বিদ্যামন্দির থেকে স্কলারশিপসহ ম্যাট্রিক পাশ করে  প্রেসিডেন্সি কলেজে ভর্তি হন। ১৯১৯ খ্রিস্টাব্দে আই.এ পাশের পর দর্শনে সাম্মানিক স্নাতক হন। স্বাধীনতা সংগ্রামের যুক্ত হয়ে যাওয়ার কারণে পরে পরিণত বয়সে কলকাতা বিশ্ববিদ্যালয় থেকে প্রাইভেটে এম. এ পরীক্ষা দিয়ে শীর্ষস্থান অধিকার করেন।

স্বাধীনতা আন্দোলনে সক্রিয়তা
দেশসেবার প্রয়োজনে প্রথমে কর্মজীবনে প্রবেশ না করে ১৯২০-২১ খ্রিস্টাব্দে স্বাধীনতা সংগ্রামের সাথে সক্রিয়ভাবে যুক্ত থাকেন। তিনি মদনমোহন মালব্যের ঘনিষ্ঠ সঙ্গী এবং  মহাত্মা গান্ধীর ভাবশিষ্য ছিলেন।

কর্মজীবন
সেসময়ের জাতীয়তাবাদী দৈনিক আনন্দবাজার পত্রিকার অন্যতম প্রতিষ্ঠাতা-সম্পাদক প্রফুল্লকুমার সরকার ১৯৪৪ খ্রিস্টাব্দে প্রয়াত হলে, চপলাকান্ত পত্রিকাটির সম্পাদক হন এবং দীর্ঘদিন নির্ভীক, তেজস্বী ও নিরপেক্ষভাবে কাজ করেন। তার সম্পাদনার সময়েও জাতীয় জীবনে পত্রিকাটির প্রভাব ও খ্যাতি অক্ষুণ্ণ ছিল।  শ্যামাপ্রসাদ মুখোপাধ্যায়ের  সাথেও তার যথেষ্ট ঘনিষ্ঠতা ছিল। ১৯৪৬ খ্রিস্টাব্দের ১০ ই অক্টোবর কোজাগরী পূর্ণিমার রাতে ও তার পরবর্তীতে সংগঠিত নোয়াখালী দাঙ্গায় গণহত্যার কারণে ছুটে গিয়েছিলেন মহাত্মা গান্ধী সুচেতা কৃপালনী সহ বহু নেতারা। সাম্প্রদায়িক সম্প্রীতি পুনঃস্থাপনে সচেষ্ট ছিলেন তারা। ঘটনার নয় দিনের মধ্যেই আনন্দবাজার পত্রিকার হয়ে সংবাদ সংগ্রহে চপলাকান্ত নিজে সেখানে গিয়েছিলেন এবং সাম্প্রদায়িক হত্যাযজ্ঞের রক্তাক্ত অধ্যায়ের বিস্তারিত বিবরণ পত্রিকায় বহু নিবন্ধে ও “নোয়াখালির ধ্বংসকান্ড” শীর্ষক পুস্তকে তুলে ধরেন। স্বামী বিবেকানন্দের তপঃপূত কন্যাকুমারীর সাগরশৈলে বিবেকানন্দ রক টেম্পলে তার সক্রিয় সহযোগিতা উল্লেখযোগ্য। চপলাকান্ত ভট্টাচার্যের উদ্যোগেই কলকাতা বিশ্ববিদ্যালয়ে সাংবাদিকতা বিভাগ সৃষ্টি হয় এবং প্রভূত উন্নতি ঘটে। তিনি সাংবাদিকতা বিভাগের ডিন হয়েছিলেন। তার সাংবাদিকতা এবং সংবাদ পরিবেশনের রচনাশৈলী  রবীন্দ্রনাথ ঠাকুরের প্রশংসা লাভ করেছে। আনন্দবাজার পত্রিকায় থাকার সময়ই জাতীয় কংগ্রেসের সদস্য ছিলেন এবং ১৯৫৭ খ্রিস্টাব্দ হতে ১৯৭০ খ্রিস্টাব্দ পর্যন্ত তিনি ভারতের লোকসভার সদস্য ছিলেন। পরবর্তীকালে তিনি 'জনসেবক' পত্রিকার প্রধান সম্পাদকরূপে কাজ করেছেন। 
চপলাকান্ত সংস্কৃত সাহিত্য পরিষদের সম্পাদক (১৯৪৩ - ৫৭) ছিলেন। এছাড়াও, তিনি ইন্ডিয়ান জার্নালিস্টস অ্যাসোসিয়েশনের সভাপতি, কলকাতা বিশ্ববিদ্যালয়ের সেনেট, সিন্ডিকেট ও অ্যাকাডেমিক কাউন্সিলের সদস্য ছিলেন। তার রচিত গ্রন্থগুলির মধ্যে উল্লেখযোগ্য হল-
 এ কেস ফর রিকনসিডারেশন
 কংগ্রেস সংগঠনে বাংলা
 দক্ষিণ ভারতে

জীবনাবসান
চপলাকান্ত ভট্টাচার্য ১৯৮৯ খ্রিস্টাব্দের ১৬ ই জানুয়ারি কলকাতায় প্রয়াত হন।

তথ্যসূত্র 

১৯০১-এ জন্ম
পূর্ববঙ্গে জন্ম
১৯৮৯-এ মৃত্যু
গোপালগঞ্জ জেলার ব্যক্তি
বাঙালি সাংবাদিক
ভারতীয় সাংবাদিক
সম্মতির বয়স

সম্মতির বয়স () হল সেই বয়স যা কোনও ব্যক্তিকে যৌনকর্মের সাথে সম্মতি জানাতে আইনত সক্ষম বলে বিবেচিত করে। ফলস্বরূপ, একজন প্রাপ্ত বয়স্ক যদি সম্মতি বয়সের চেয়ে কম বয়সী কোনও ব্যক্তির সাথে যৌন ক্রিয়াকলাপে জড়িত হন, তবে তা আইনগতভাবে অবৈধ হবে এবং এই জাতীয় যৌন ক্রিয়াকলাপ আইনত শিশুর প্রতি যৌন নির্যাতন বা ধর্ষণ হিসাবে বিবেচনা করা হবে। সম্মতি আইনের বয়স ভিন্ন ভিন্ন দেশ ও অঞ্চলের আইনানুসারে পৃথক, যদিও বেশিরভাগ এখতিয়ারগুলিতে ১৪ থেকে ১৮ এর মধ্যে সম্মতির বয়স নির্ধারিত। নারী ও শিশু নির্যাতন দমন আইন ২০০০ এর ফৌজদারি কার্যবিধি অনুসারে বাংলাদেশে মেয়েদের ক্ষেত্রে ১৬ বছর বয়সকে সম্মতির বয়স হিসেবে নির্ধারণ করা হয়েছে। সম্মতির বয়স এই জাতীয় আইনে যৌন ক্রিয়ার ধরন, অংশগ্রহণকারীদের লিঙ্গ বা অন্যান্য বিবেচনার দ্বারাও পৃথক হতে পারে। নানাবিধ কারণে সম্মতির আইন বরাবরই বিভ্রান্তিমূলক এবং বিতর্কিত।

তথ্যসূত্র 

সম্মতির বয়স
কৈশোরে যৌনতা
বয়স ও সমাজ
সর্বনিম্ন বয়স
যৌন আইন
মানব যৌনতা ও বয়স
সংবিধিবদ্ধ আইন
রামসার

রামসার (() ইরানের মাজান্দারান প্রদেশের রামসার কাউন্টির রাজধানী। ২০১২ সালে এখানে ৯,৪২১টি পরিবার মিলিয়ে মোট ৩৩,০১৮ জন অধিবাসী বসবাস করতো।

রামসার ক্যাস্পিয়ান সাগরের উপকূলে অবস্থিত। এটি অতীতে সখতসর নামেও পরিচিত ছিল। রামসারের আদিবাসীরা হলেন গিলিক জাতি, যদিও সেখানে মাজনদারানীও রয়েছেন। তারা গিলাকি ভাষায় (পূর্বাঞ্চলীয় উপভাষা) কথা বলে, যদিও তারা যে ধরনের ভাষায় কথা বলে তা মজনদারানী ভাষা দ্বারা প্রভাবিত হয়েছে, এটি গিলনে বলা গিলাকি ভাষা (পূর্বাঞ্চলীয় উপভাষা) থেকে কিছুটা আলাদা। রামসার আদিবাসীরা তাদের উপভাষাকে "রামসারি" বলে ডাকে কারণ এটি পূর্ব গিলাকি এবং রয়ান / পশ্চিম মাজনদারানী (মাজনদারানী-গিলাকি উপভাষা) এর সংমিশ্রণ। তারা ইরানের সরকারী ভাষা ফারসি বলতেও সক্ষম।

অবস্থান 
রামসার মাজনদারানের সবচেয়ে পশ্চিমের কাউন্টি এবং শহর। এর উত্তরে ক্যাস্পিয়ান সাগর, পশ্চিমে গিলন প্রদেশ, দক্ষিণে কাজভিন প্রদেশ এবং পূর্বে টোনেকাবন।

ইতিহাস 

১৯৭১ সালের ২ রামসারে বিশ্বের বিভিন্ন দেশসমূহ জলাভূমির গুরুত্ব নিয়ে কনভেনশন অন ওয়েটল্যান্ডস নামক আন্তর্জাতিক চুক্তিতে স্বাক্ষরের মাধ্যমে রামসার কনভেনশনের সূচনা করে, যা পরবর্তীতে বিশ্ব জলাভূমি দিবস হিসাবে স্বীকৃতি লাভ করে।

তথ্যসূত্র 

১৯৪৩-এ প্রতিষ্ঠিত শহর
মাজান্দারান প্রদেশের শহর
রামসার কাউন্টির জনবহুল স্থান
ইরানের জনবহুল উপকূলীয় স্থান
চোর মাচায়ে শোর (চলচ্চিত্র)

চোর মাচায়ে শোর হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। এন. এন. সিপ্পির প্রযোজনা এবং অশোক রায়ের পরিচালনায় চলচ্চিত্রটিতে নায়ক-নায়িকা হিসেবে ছিলেন শশী কাপুর এবং মুমতাজ, এছাড়াও অভিনয় করেন ড্যানি ডেনজংপা এবং অসরনি। চলচ্চিত্রটি শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার-এর জন্য মনোনীত হয়েছিলো অভিনেতা অসরনির ক্ষেত্রে, এটা ছিলো চলচ্চিত্রটির একমাত্র মনোনয়ন। চলচ্চিত্রটির সঙ্গীত পরিচালক ছিলেন রবীন্দ্র জৈন এবং এটি ১৯৭৪ সালের অন্যতম দর্শকপ্রিয় চলচ্চিত্র ছিলো।

অভিনয়ে
শশী কাপুর - বিজয় শর্মা
মুমতাজ - রেখা
অসরনি - ভালুয়া
অসিত সেন - থানেদার
ড্যানি ডেনজংপা - রাজু ওস্তাদ

গানের তালিকা

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৭৪-এর চলচ্চিত্র
১৯৭০-এর দশকের হিন্দি ভাষার চলচ্চিত্র
অন্য ভাষায় পুনর্নির্মিত হিন্দি চলচ্চিত্র
মহারাষ্ট্রে ধারণকৃত চলচ্চিত্র